গুৱাহাটী মহানগৰীত খোৱাপানী যোগান প্ৰকল্প নিৰ্মাণৰ নামত সংঘটিত কেইবা কোটিটকীয়া লুই বাৰ্জাৰ কেলেংকাৰিৰ তদন্তৰ বাবে কালি গুৱাহাটীত উপস্থিত হোবা চি বি আইৰ দলে তেওঁলোকৰ তদন্ত অভিযান অব্যাহত ৰাখিছে।
আজি চি বি আইৰ এছ পি ৰাজীৱ ৰঞ্জনৰ নেতৃত্বত অহা ৬ জনীয়া চি বি আই দলে জি এম ডি এ কাৰ্য্যালয়ত উপস্থিত হৈ বহু আমোলা বিষয়াক লুই বাৰ্জাৰ কেলেংকাৰী সম্পৰ্কে সোধ পোছ কৰে।
দলটোৱে জি এম ডি এৰ সচিব পৰাগমণি মহন্ত, মুখ্য কাৰ্য্যবাহী বিষয়া ৰূপক মজুমদাৰকে ধৰি বহুকেইগৰাকী আমোলা বিষয়াক জেৰা চলাই আছে বুলি জানিব পৰা গৈছে।
উল্লেখযোগ্য যে কালি গুৱাহীটীত চি বি আইৰ দলে লুই বাৰ্জাৰ কেলেংকাৰি সন্দৰ্ভত উচ্চ ন্যায়ালয়ত গোচৰ তৰা আৰ টি আই কৰ্মী ভবেন সন্দিকৈক সাক্ষাৎ কৰি তেওঁৰ পৰা কেতবোৰ আনুসংগিক তথ্য গ্ৰহণ কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
